paragraph_text: Unitarna uprava, jedinstvena vlast, unitarna vlast ili unitarna jedinica, u Engleskoj je lokalna vlast koja je odgovorna za pružanje svih usluga unutar okruga svoje nadležnosti. Konstituirani su prema Zakonu o lokalnoj samoupravi iz 1992. godine, kojim je izmijenjen i dopunjen Zakon o lokalnoj samoupravi iz 1972. godine kako bi se omogućila egzistencija grofovija koje nemaju više okruga. Takva uprava obično omogućuju velikim gradovima da imaju odvojene lokalne vlasti od manje urbaniziranih dijelova svojih grofovija i pružaju jedinstveno tijelo za male grofovije u kojima bi podjela na distrikte bila nepraktična. Unitarne uprave ne pokrivaju cijelu Englesku. Većina je osnovana tijekom 1990-ih, iako su daljnje tranše stvorene u 2009. i 2019. – 2020. godine. Unitarne uprave imaju ovlasti i funkcije kojima drugdje zasebno upravljaju vijeća nemetropolitanskih grofovija i nemetropolitanskih okruga u njima.